S-71/2019

Dómur

Mál þetta, sem þingfest var og dómtekið þriðjudaginn 3. september sl., er höfðað með ákæru lögreglustjórans á Vestfjörðum þann 15. ágúst sl., á hendur G-kk-þgf S-kk-þgf, kennitala 0000000000, […], […], „fyrir umferðarlagabrot og fíkniefnalagabrot, með því að hafa, mánudaginn 18. […] 2019, ekið bifreiðinni […], með 126 km hraða á klukkustund, um Djúpveg í Strandabyggð, þar sem leyfður hámarkshraði er 90 km á klukkustund, auk þess að vera ófær um að stjórna henni örugglega vegna áhrifa ávana og fíkniefna (í blóði mældist 55 ng/ml af amfetamíni og 14 ng/ml af tetrahýdrókannabínól), allt þar til lögregla stöðvaði akstur hans við Hrófá, auk þess að hafa haft í vörslum sínum í bifreiðinni 62,60 grömm af maríhúana, sem lögregla fann við leit.

Telst þetta varða við 2. mgr. 37. gr., 1., sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987, sbr. síðari breytingar, og 2., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. rgl. nr. 789/2010 og 513/2012.

Þess er krafist að ákærði verði dæmdur til refsingar, sviptingar ökuréttar skv. 101. og 102. gr. nefndra umferðarlaga, sbr. síðari breytingar, og greiðslu alls sakarkostnaðar.

Þá er krafist upptöku á ofangreindum fíkniefnum, 62,60 grömmum af maríhúana, glerkrukkum, pípu og bréfi til reykinga, með vísan til 6. og 7. mgr. 5. gr. gr. laga nr. 65/1974, um ávana og fíkniefni, og 2. mgr. 14. gr. reglugerðar nr. 233/2001. Krafist er upptöku á skráningarnúmeri bifreiðarinnar […], með vísan til 69. gr. a hegningarlaga nr. 19/1940, og krafist er upptöku af 1 stk af lyfinu Viagra, með vísan til 3. mgr. 49. gr. lyfjalaga nr. 93/1994, sbr. síðari breytingar, og 2. mgr. 68. gr. lyfsölulaga nr. 30/1963.“

I

Ákærði mætti ekki við þingfestingu málsins þrátt fyrir lögmæta birtingu ákæru þann 22. ágúst sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 161. gr. laga nr. 88/2008 um meðferð sakamála.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði var ákærði dæmdur 29. maí sl. til sektargreiðslu og sviptur ökurétti í tvö ár frá 19. júní 2019 að telja. Brot það sem ákærði er nú sakfelldur fyrir er framið fyrir uppkvaðningu greinds dóms og verður ákærða því nú dæmdur hegningarauki, með vísan til 78. gr. almennra hegningarlaga nr. 19/1940. Með hliðsjón af framangreindu, sakarefni málsins og 77. gr. almennra hegningarlaga þykir refsing ákærða hæfilega ákveðin fangelsi í 30 daga.

Með vísan til 101. og 102. gr. umferðarlaga nr. 50/1987, með síðari breytingum, ber að svipta ákærða ökurétti í í eitt ár frá 19. júní 2021 að telja.

Með vísan til lagaákvæða í ákæru sæti ákærði upptöku á 62,60 grömmum af maríhúana, glerkrukkum, pípu og bréfi til reykinga, skráningarnúmeri bifreiðarinnar JY1681 og einni töflu af lyfinu Viagra.

Loks ber að dæma ákærða til greiðslu sakarkostnaðar málsins, sbr. 1. mgr. 235. gr. laga um meðferð sakamála sem samkvæmt framlögðu sakarkostnaðaryfirliti nemur 147.598 krónur.

B-kvk-nf I-kvk-nf dómstjóri kveður upp dóm þennan.

Dómsorð:

Ákærði, G-kk-nf S-kk-nf, sæti fangelsi í 30 daga.

Ákærði er sviptur ökurétti í eitt ár frá 19. júní 2021 að telja.

Upptæk eru gerð 62,60 grömm af maríhúana, glerkrukkur, pípa og bréf til reykinga, skráningarnúmer bifreiðarinnar […] og ein tafla af lyfinu Viagra.

Ákærði greiði 147.598 krónur í sakarkostnað Ákærði, G-kk-nf S-kk-nf, sæti fangelsi í 30 daga.

Ákærði er sviptur ökurétti í eitt ár frá 19. júní 2021 að telja.

Upptæk eru gerð 62,60 grömm af maríhúana, glerkrukkur, pípa og bréf til reykinga, skráningarnúmer bifreiðarinnar […] og ein tafla af lyfinu Viagra.

Ákærði greiði 147.598 krónur í sakarkostnað